Suid Afrikaanse Nuus Thread - Page 101 - Stormfront
Page 101 of 226 « First < 51 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 151 201 > Last »
08-01-2006, 03:43 AM #1001
OOS-KAAP: 'Padvark' rand egpaar glo aan
PORT ELIZABETH. – 'n Gekraakte skedel, 'n gebreekte stel valstande en geswelde, pers oë.
Dít is waarmee mev. Latchinie Brent (45) en haar man, Ralph, (40) van Algoa Park sit nadat hulle glo deur 'n "padvark" aangerand is.
Die voorval het omstreeks 22:00 Saterdag plaasgevind.
" 'n Paar ouens in 'n motor het langs my ouers kom ry en skielik gerem. Dit het die hele tyd aangegaan en daarna het hulle voor hulle kom ry en dieselfde gedoen," het mnr. Riaan Brent, die egpaar se seun wat namens hulle praat, gesê.
Daarna het mnr. Brent stilgehou, uit die motor geklim en gevra wat aan die gang is.
Al antwoord wat hy gekry het, was toe een van die mans in die motor hom na bewering eers met die vuis en toe met 'n bofbalkolf aangerand het.
"Hulle wou my oupa ook aanval, maar toe spring my ma in. Sy is ook met die kolf geslaan," het Riaan gesê.
Die aanvaller het teruggeklim in die motor en weggery.
Mnr. Brent het hom agternagesit. Met hul aankoms by die huis waar die vermeende aanvaller gestop en ingegaan het, het een van die mans wat ook in die motor was, gewaarsku dat Brent nie moet ingaan nie tensy hy seer wou kry.
Die egpaar se linkeroë is ook blou geslaan.
Mev. Brent het ook 'n snywond aan haar wenkbrou.
Volgens Riaan wys X-strale van sy pa se kop dat hy drie krake in sy skedel het en sy kakebeen ook beseer is. "Sy vals*tande is gebreek en hy kan skaars praat of eet." Selfs mnr. Ernest Pio (70), mev. Brent se pa, is 'n hou teen die mond gegee. Hy is nie ernstig beseer nie.
08-02-2006, 04:11 AM #1002
SA paaie 'nie gevaarlik genoeg' vir 'n vuurwapen
Suid-Afrika se paaie is nié gevaarlik genoeg om 'n vuurwapen te hê nie – ondanks verskeie dodelike aanvalle op motoriste regoor die land.
Só het 'n Kempton Parkse man gehoor nadat hy einde verlede jaar om 'n vuurwapenlisensie aansoek gedoen het.
As motivering vir sy aansoek op 29 Desember het mnr. Gerhard Marx (28), 'n ouditeur wat daagliks na sy werk in Pretoria ry, gesê hy wil hom beveilig op dié "gevaarlike paaie".
Op 14 Julie het Marx egter 'n brief van die sentrale vuurwapenregister ontvang waarin sy aansoek afgekeur word, omdat hy – ingevolge die nuwe Wet op die Beheer van Vuurwapens – "nie genoeg bewyse het" dat die land se hoofweë gevaarlik is nie.
Marx kon glo ook nie motiveer waarom hy nie dié behoefte kan bevredig anders as deur die besit van 'n vuurwapen nie.
Minstens vier motoriste is die afgelope maand vermoor en nóg vier deur rowerbendes aangeval.
"Dit is belaglik," het Marx gesê. "Ná al my geld en moeite om eers bevoeg verklaar te word en daar*na aansoek te doen om dié lisensie, moet ek nou hoor dat die paaie nie gevaarlik genoeg is vir my om 'n vuurwapen te besit nie."
Marx het die vuurwapen, 'n .22-rewolwer, by sy pa geërf.
"Ek het in November 2004 aansoek gedoen om 'n bevoegdheidsertifikaat en daarna vir die lisensie," het hy gesê.
Dir. Phuti Setati, nasionale polisiewoordvoerder, het by navraag erken dat die land se paaie gevaarlik is, maar gesê aansoeke word "baie deeglik" nagegaan en dat Marx teen die besluit mag appelleer.
"Daar kan verskeie redes wees waarom sy aansoek afgekeur is en hy het só lank gewag omdat daar doodseker gemaak moet word dat aansoekers in alle opsigte bevoeg is om vuurwapens te hanteer," het Setati gesê.
"Daar is géén manier om vas te stel hoe lank dit sal duur sou hy appelleer nie, omdat ons nie oorhaastig is om lisensies toe te staan of af te keur nie – juis omdat dit só noukeurig gedoen moet word."
Mnr. Martin Hood, woordvoerder van die Suid-Afrikaanse vuurwapeneienaarsvereniging (Saga), het gesê onvoldoende motivering word in 70% van alle aansoeke aangevoer.
"Om appèl aan te teken vat gewoonlik meer as twee jaar," het Hood gesê.
"In meeste van die gevalle word die appelle toegestaan – wat beteken dat die polisie nie doen wat nodig is om landsburgers hulself te laat beveilig nie."
08-02-2006, 04:20 AM #1003
Staat se nuwe misdaad-plan
Die regering is besorg oor die gewelddadige aard van misdaad in Suid-Afrika en beskou dit as 'n prioriteit om openbare plekke soos winkelsentrums en hoofweë teen einde vanjaar veiliger te maak.
Mnr. Charles Nqakula, minister van veiligheid en sekuriteit, het gister by die Uniegebou in Pretoria verskeie stappe bekendgemaak waarmee die regering veral georganiseerde misdaad – waar gewelddadige bendes toeslaan – binne ses maande 'n aansienlike knou wil toedien.
"Die kabinet het (op sy lekgotla verlede week) gesê wetstoepassers móét meer doen om misdaadvlakke, veral dié van ernstige geweldmisdaad, met tussen 7% en 10% per jaar te verminder," het Nqakula gesê.
"Daar is besluit veral georganiseerde misdaad moet aandag kry."
Voorvalle waar gewapende bendes op onder meer winkelsentrums, restaurante en banke toeslaan, het veral sedert einde verlede jaar die publiek se aandag getrek.
"Talle van dié groepe (gewapende rowers) bestaan uit gewoontemisdadigers wat bendes van tot 30 mense saamstel na gelang van die spesifieke misdaad," het Nqakula gesê.
'n Lys van 250 verdagtes, wat herhaaldelik by georganiseerde misdaad betrokke is, is opgestel. Sommige van dié individue word by tot 95 aanklagte betrek.
Só het die polisie ook 11 verdagtes van 'n Lyttelton-bankrooftog in September met nóg 15 rooftogte van Delmas tot Sandton en Durban verbind.
Volgens Nqakula staan Suid-Afrikaners aan die hoof van sulke bendes, maar werf hulle buitelandse helpers.
Altesame 2 899 buitelanders, waarvan 1 310 weens ernstige geweldmisdaad, word tans in plaaslike tronke aangehou. Die meeste van hulle kom van Zimbabwe en Mosambiek.
Nqakula het gesê die regering gaan sy grensbeheermaatreëls na. 'n Nasionale plan is opgestel en teen einde vandeesmaand sal hulpbronne soos personeel en kommunikasietegnologie by alle grensposte ontplooi wees.
Die land se radarstelsels sal opgeskerp word om verwikkelings dop te hou op "talle vliegvelde" wat nie nou gemonitor word nie. Die polisiehoofde van die Suider-Afrikaanse Ontwikkelingsgemeenskap (SAOG) vergader ook in Lesotho om streeksamewerking te verbeter.
Beter intelligensienetwerke moet help om bendes vas te trek.
"Ons sal personeel ontplooi en seker maak hulle het geld om hul werk deeglik te doen."
Spesiale eenhede is ook in elke provinsie gevestig om georganiseerde misdaad te ondersoek.
Volgens Nqakula wil die polisie nouer met gemeenskapsorganisasies soos Besigheid teen Misdaad en die Suid-Afrikaanse Raad vir Kerke (SARK) werk. Instellings soos die SARK kan veral help om maatskaplike misdaad aan te pak. Sowat 80% van moorde wat gepleeg word, is die gevolg van maatskaplike probleme.
Die regering is veral besorg oor die gewelddadige aard van misdaad en het daarom besluit die Instituut vir die Studie van Geweld en Versoening (ISVR) moet dit ondersoek.
Dít kom nadat pres. Thabo Mbeki die naweek gesê het die kabinet het sy kommer uitgespreek oor die "skynbare toename" in gewelddadige georganiseerde misdaad. "Daar kom sterker optrede," het hy beloof.
08-02-2006, 04:21 AM #1004
Rowers slaan weer toe op wagte by 'n weermagbasis in Pretoria
Rowers het die afgelope naweek vir die tweede keer in 'n maand op die wagte by 'n weermagbasis in Pretoria toegeslaan en hulle van hul wapens beroof.
Drie wagte van die Genieformasie in Centurion is na verneem word Saterdagaand omstreeks middernag by hul wagposte deur rowers in burgerdrag en met klapmusse aan oorrompel.
Die offisier aan diens is met 'n vuurwapen gedreig voordat die wagte die wapens aan die rowers oorhandig het. Hulle het met drie R4-aanvalsgewere en 30 patrone na die Ben Schoeman-hoofweg gevlug.
In hul vlugtog het hulle die ammunisie laat val en dié is later deur die Militêre Polisie (MP) teruggevind.
Beeld verneem geen verdagtes is al in hegtenis geneem nie, maar die saak word ondersoek.
Die moontlikheid dat van die formasie se soldate dalk inligting aan die rowers verskaf het, word glo ook ondersoek.
Dié rooftog kom ná 'n soortgelyke voorval sowat drie weke gelede by die Wonderboom-militêre basis toe die wagte by die hek in die aand oorrompel is. Een aanvalsgeweer is tóé gebuit.
Beeld het betroubaar verneem dat 'n intensiewe ondersoek vandeesweek deur die weermag van stapel gestuur is om maatreëls vas te stel om rooftogte aan bande te lê of te voorkom. 'n Span kundiges was gister by die Genieformasie om dié eenheid se toepassing van veiligheid te ondersoek.
In nóg 'n voorval in Soedan – waar Suid-Afrikaanse vredesoldate as deel van die Afrika-unie-mag ontplooi is – is ses Suid-Afrikaanse soldate op wagdiens by 'n basis in die Koetoem-gebied deur rebelle oorrompel en van hul wapens beroof.
Van die wagte was aan diens, terwyl die res se wagskof verby was en hulle geslaap het. Die Suid-Afrikaners pas van die burgerlike polisiemanne in dié gebied op.
Een rebel het volgens Beeld se bronne met die korporaal aan diens gepraat terwyl nog twee 'n ent weg van die hek onderdeur die heining die basis binnegedring het.
Dit is die tweede keer dat die Suid-Afrikaanse soldate die afgelope paar weke in Soedan aan die genade van die rebelle oorgelewer is. Tydens die vorige voorval is 37 Suid-Afrikaners deur sowat 200 rebelle in 'n hinderlaag gelei en beroof.
08-02-2006, 04:25 AM #1005
Minister skets plan teen lui polisielede
'Daar is geen polisie* kantoor in die land waar daar nie hulpbronne (soos motors) of mense is nie."
Só het mnr. Charles Nqakula, minister van veiligheid en sekuriteit, gister gesê tydens 'n inligtingsessie in Pretoria oor die regering se planne om misdaad hok te slaan.
Hy het toegegee daar is soms voorvalle waar polisielede sê hulle kan nie op mense se klagtes reageer nie, omdat hulle nie vervoer het nie.
Volgens hom sal die afwenteling van kundigheid help om administrasie, soos die doeltreffende aanwending van hulpbronne en misdaadondersoeke op stasievlak te verbeter.
Nqakula het gesê daar is reeds verskeie programme om die polisie se dienslewering te verbeter.
Een daarvan is 'n radarstelstel wat die ligging van polisievoertuie bepaal.
Só kan vasgestel word waar 'n polisievoertuig is of waarom dit vir 'n bepaalde tyd op 'n plek stilstaan om misbruik te voorkom.
'n Loodsingsprojek is reeds in Kaapstad begin en polisiëring in die gebied het 'n geweldige verbetering getoon, het Nqakula gesê. Die program sal later landwyd uitgebrei word.
Mnr. Johnny de Lange, adjunkminister van justisie, het by dieselfde inligtingsessie 'n beroep op die publiek gedoen om staatsamptenare soos polisielede wat nie hul werk doen nie, by die naam te verkla en aan die pen te laat ry.
Hy het selfs voorgestel dat mense hul kameras neem en amptenare wat nie hul werk doen nie, afneem sodat ordentlike ondersoeke na die mense se optrede gedoen kan word.
"Hulle dra name (op hul uniforms). Kry dit. Help ons om ontslae te raak van die vrot appels as daar enige is," het De Lange gesê.
Hy meen dit is nutteloos vir mense om te kla oor swak dienslewering as hulle "veralgemeen" en nie die skuldiges op hul name noem nie.
Daar is verskeie plekke waar amptenare wat nie hul kant bring nie, verkla kan word en miljarde rande word opsygesit om dié forums vir die publiek beskikbaar te maak, het De Lange gesê.
Nqakula het ook 'n beroep op die publiek gedoen om die polisie te help teen die misdaadaanslag wat Suid-Afrikaners se lewens bedreig.
08-03-2006, 05:03 AM #1006
Skolegeweld: Seun met skêr aangeval
Vanderbijlpark. – Nóg 'n kind is by sy skool deur 'n skoolmaat aangeval en met 'n skêr gesteek. Die snywond het die hoofslagaar in sy nek net-net gemis.
Etienne du Toit (15), 'n gr. 10-leerling aan die Hoërskool Vanderbijlpark, moes ses steke kry.
Hy het 'n aanklag van aanranding teen 'n 18-jarige klasmaat by die polisie ingedien.
Die klasmaat het glo van agter op hom afgestorm en hom met die skêr in die nek gesteek.
Mnr. Abrie Botha, skoolhoof, het gister gesê 'n bebloede Etienne het Maandag, net voor die einde van die skooldag, by die personeelkamer ingestorm.
Sy beweerde aanvaller is intussen geskors sodat 'n interne ondersoek na die voorval gedoen kan word, het Botha gesê.
Volgens Etienne was hy en die 18-jarige seun glad nie in 'n stryery betrokke nie.
Hy en dié seun se 16-jarige broer was egter van Maandagoggend vroeg af in "onderonsies" gewikkel nadat laasgenoemde glo 'n veiligheidsdeur by 'n stel trappe in sy gesig toegeslaan het.
Etienne het glo herhaaldelik aan die 16-jarige gevra wat makeer, maar is glo geïgnoreer.
Etienne het vertel hy het die seun later aan die kraag beetgekry, maar een van die onderwysers het dit glo gesien en albei is na die hoof se kantoor toe. Botha het gesê hy het gemeen die saak is uitgepraat en die twee seuns het ná 'n gesprek selfs voor hom blad geskud.
Volgens Etienne het die 16-jarige, wat vanjaar in gr. 8 is, glo ook gesê hulle moet die saak later die dag by die skool se lapa gaan "uitpraat".
Beeld verneem die 16-jarige is kort voor die einde van die laaste periode deur 'n groep seuns ingewag wat hom glo wou "regsien".
Volgens Etienne het hy en die -16jarige aan mekaar begin stamp toe hy glo skielik van agter aangeval is.
"Ek het nie geweet wat gebeur nie. Ek het net gevoel dit word warm in my nek en my kraag het sopnat geword."
Hy het daarna na die personeelkamer gestorm.
Volgens me. Hester du Toit, Etienne se ma, het Botha haar gebel en oor die voorval ingelig. Haar dogter, Chantelle (23), het skool toe gejaag en Etienne na 'n dokter gebring.
Botha het gesê daar was vermoedelik uitlokking (provokasie) en dat die 18-jarige sy jonger broer wou help.
Botha het gesê hy het reeds verklarings van ooggetuies geneem.
Hy het bevestig die departement van onderwys ondersoek ook die voorval om vas te stel of daar rassisme betrokke was.
"Dit is ongehoord dat skoolkinders met pistole, messe en skêre skool toe kom," het hy bygevoeg.
Volgens Botha is daar geen sprake van enige rassewrywing by die skool nie.
Die polisie kon nie bereik word om te bevestig of hulle wel 'n klag van aanranding met die opset om ernstig te beseer, ondersoek nie.
Die voorval waarby Etienne betrokke was, is een van 'n reeks geweldsvoorvalle die afgelope tyd by skole.
In Westonaria het leerlinge mekaar verlede week met die vuiste bygedam en met skêre en pepersproei gedreig.
Eergister is 'n tienjarige seun van Kensington met 'n mes in die boude gesteek ná 'n stryery vermoedelik oor 'n sokkerbal.
08-03-2006, 05:13 AM #1007
Ooste is misdaadvoos
'n Tsoenami-misdaadgolf het Die Wilgers en omliggende woongebiede in die ooste van Pretoria getref.
Mnr. Claus Triebel, voorsitter van Die Wilgers-inwonersvereniging, sê die afgelope drie weke was die misdaad in die omgewing so erg dat hy dit nie beter kan beskryf as dat dit "tsoenamiese" gevolge het nie.
Triebel sê van die jongste voorvalle in die gebied, is drie gewapende rooftogte, waar inwoners aangeval en beseer is.
In een voorval is 'n jong vrou omstreeks 02:00 op 15 Julie in haar woonstel aangerand, beseer en beroof. Haar woonstel grens aan 'n onbeboude leë erf, suid van Lynnwoodweg.
In nog 'n aanval is 'n bejaarde egpaar omstreeks 21:15 in hul woonhuis in Die Wilgers aangeval en só erg beseer dat hulle in 'n nabygeleë hospitaal opgeneem moes word.
Verskeie ander voorvalle het ook oor dié tydperk voorgekom.
"Daar is sterk aanduidings dat die meeste van dié misdade uitgevoer word deur die groeiende aantal sluipslapers wat op baie van die onbeboude erwe suid van Lynnwoodweg en by die Faerie Glen-natuurreservaat bly," sê Triebel.
Talle kredietkaarte, identiteitsdokumente, leë beursies, motorsleutels en persoonlike artikels is al hier gekry.
Triebel sê dit is ongelukkig nie slegs die inwoners van die omliggende woongebiede wat onder die misdaad ly nie, maar ook die diere en plante van die reservaat.
"Daar kan geen twyfel wees dat dié belangrike ekologiese gebied, wat aan baie mense ontspanning bied, ook ernstig bedreig word."
Hy sê die inwonersvereniging stem saam dat dit uiteindelik nie sal help om slegs die misdaadsimptome aan te spreek nie, maar dat dit nou nodig geword het om die onderliggende oorsake uit te roei.
Triebel sê daar bestaan geen twyfel dat armoede, werkloosheid en onwettige immigrante die oorsaak van die probleem is nie.
"Inwoners van die ooste pleit dat die Tshwane-metroraad moet ingryp en toesien dat die oorsake van misdaad in dié omgewing nou met wortel en tak uitgeroei word," sê hy.
08-03-2006, 05:22 AM #1008
Potch: Alle grappe op stokkie!
Potchefstroom. – 'n Gespot met Tlokwe, voorgenome nuwe naam van dié stad, weens die assosiasie daarvan met die gelyknamige sorghumbier, wys op die "minagting en bekladding" van die stad se geskiedenis.
Só het mnr. Andrew Maphetle, uitvoerende burgemeester, in 'n sterk bewoorde verklaring kommentaar gelewer op die hewige debat wat die afgelope twee weke om die omstrede naamsveranderingsbesluit woed.
Maphetle kom veral die media asook opposisiepartye in die raad by.
"Daar is 'n doelbewuste poging om die besluit te verwring en 'n voortdurende veldtog om Tlokwe as 'n sorghumbier uit te beeld . . . Tlokwe het bestaan lank voordat die brouery gevestig is. Die eerste hoërskool in Ikageng is destyds Tlokwe Secondary School genoem," het Maphetle gesê.
Mnr. Chris Landsberg, DA-leier in die raad, het gesê die feit dat daar met die naam gehekel word omdat dit dieselfde is as dié van 'n bier, is te wagte in 'n studentedorp.
Die ANC moes dit volgens hom voorsien het. Die DA kan nie vir die gespottery verantwoordelik gehou word nie.
Maphetle het voorts die raad se versuim om met die Noordwes-Universiteit (NWU) oor die beplande naamsverandering te konsulteer, verdedig. Volgens hom is daar geen voorskrifte oor konsultasie met individuele instellings nie.
Die burgemeester hou vol die openbare vergaderings oor straatnaamveranderings waar sommige inwoners versoek het die stad se naam moet ook verander, was voldoende konsultasie met die gemeenskap.
Die DA meen dié verskoning is flou. Die NWU het sy setel in Potchefstroom en sy Puk-kampus is volgens Landsberg die hartklop van die stad.
"Die Puk betaal jaarliks sowat R173 miljoen se belasting en dienstegeld aan die raad. Dit is net logies dat só 'n belangrike vennoot oor só 'n sensitiewe saak gekonsulteer sou word."
Die NWU se bestuur het verlede week gesê hy dring aan op 'n hersiening van die besluitnemingsproses oor die nuwe naam.
Groot getalle mense word Maandag by 'n massavergadering verwag waar opposisiepartye, inwoners en gemeenskapsorganisasies wat teen die voorgenome nuwe naam gekant is, op protesaksie sal besluit.
08-04-2006, 04:18 AM #1009
Polisie vra saamry-kans
Hy moet weekliks by die Cullinan-polisiekantoor aanmeld as deel van sy borgtogvoorwaardes, maar vandeesweek het mnr. Tienie Oberholster van Cullinan glo sommer ook twee polisielede en 'n man in die aanhoudingselle na die hof vervoer.
Die rede? Die polisielede het glo nie genoeg voertuie beskikbaar gehad nie en moes Oberholster noodgedwonge vra om hulle 'n saamrygeleentheid na die Cullinan landdroshof te gee.
"Dis nogal ver hof toe, seker so 3 km.
"Al wat ek hulle nié gevra het nie, is hoe laat ek hulle weer kan gaan oplaai," het Oberholster gespot.
Mnr. Charles Nqakula, minister van veiligheid en sekuriteit, het eergister by 'n inligtingsessie oor die regering se plan om misdaad hok te slaan, die ver*se*ke*ring gegee dat daar genoeg hulpbronne by polisiekantore is.
"Daar's mos nie 'n manier hoe hulle (die polisie) misdaad gaan stop nie. Ek, wat self op borgtog uit is, word dan gevra om hulle hof toe te vat omdat hulle nie 'n voertuig het nie," het Oberholster gesê.
Oberholster meld al vir sowat drie maande elke Woensdag by die polisiekantoor aan.
Mnr. Trevor Bloem, Nqakula se woordvoerder, het onderneem om die bewering onder die polisie se aandag te bring sodat dit verder ondersoek kan word.
Volgens hom grond die minister sy stelling oor genoeg hulpbronne by polisiekantore op bestuursverslae van die polisie.
Nqakula bring ook geskeduleer*de en verrassingbesoeke aan polisiekantore.
Bloem meen ook dit is onwaarskynlik "veral op 'n plek soos Cullinan" dat daar nie genoeg hulpbronne beskikbaar sou wees nie.
Die polisie het volgens hom 'n afdeling wat na dienslewering en die behoorlike aanwending van alle hulpbronne kyk.
Bloem het ook gesê daar was al vantevore soortgelyke klagtes deur die publiek (nie noodwendig by die Cullinan-polisie nie), maar dat dit bewerings bly totdat dit bewys kan word.
08-04-2006, 04:28 AM #1010
Media mag nie hoflêer sien
JOHANNESBURG. – Die regter in die Jacob Zuma-korrupsiesaak weier om hofstukke, wat openbare inligting is, aan die media vry te stel.
Regter Herbert Msimang het Die Burger gister na die beskuldigdes se regspanne of die nasionale direkteur vir openbare vervolging verwys om Zuma en Thint, plaaslike filiaal van die Franse wapenreus Thales, se aansoeke te bekom dat die klagte teen hulle permanent teruggetrek word.
Die regsverteenwoordigers van Zuma en Thint het Msimang Maandag in die Pietermaritzburgse hooggeregshof meegedeel dat hulle die staat se aansoek om 'n uitstel gaan teenstaan met aansoeke vir 'n permanente terugtrek van die korrupsieklagte.
Dié aansoeke word op 5 September aangehoor.
Mnr. Michael Hulley, Zuma se prokureur, het sy kliënt se beëdigde verklaring aan die media beskikbaar gestel, maar mnr. Ajay Sooklal, prokureur van Thint, wou nie dokumente verskaf nie en het Die Burger na die hoflêer – 'n openbare dokument – verwys.
Volgens amptenare by die hof is die hoflêer leeg en bestudeer Msimang die aansoeke tuis. Sy sekretaresse was nie gister op kantoor nie.
Toe Msimang gister daaroor gekontak is, was hy woedend dat sy selfoonnommer in Die Burger se besit is en het hy gesê hy sal vrae nét deur die griffier van die hof beantwoord.
Volgens me. Ronel Jooste, die griffier, het Msimang laat weet regter-president Vuka Tshabalala van KwaZulu-Natal het hom opdrag gegee dat as hy 'n saak van hierdie omvang doen, hy nie terwyl hy voorberei die hofstukke vir joernaliste kan gee om na te kyk nie.
"Hy het gesê julle moet die prokureurs (van Zuma en Thint) kontak. As hulle weier, moet julle die kantoor van die nasionale direkteur van openbare vervolging kontak, want hulle het 'n volledige stel van die dokumente wat geliasseer is," het Jooste gesê.
Volgens personeel by die hof het Msimang nie afskrifte van die dokumente laat maak om in die hoflêer te bly nie.
Dít is dikwels die geval as 'n regter hofstukke verwyder om voor te berei.
Mnr. Simon Delaney, prokureur by die instituut vir die vryheid van spraak (FXI), het Msimang se redes gister as "nonsens" beskryf en gesê die dokumente is duidelik deel van die openbare rekord.
Volgens hom moet ten minste die oorspronklike beëdigde verklarings in die hoflêer wees en is dit die "prerogatief van die griffier" om toe te sien dat dit gebeur.